جمهور باشقانی رجب طیب اردوغان ناظیرلر کابینه سی ییغینجاغیندان سونرا بیانات‌لار وئریب.
ائرمنیستانین آذربایجانا ائتدیگی هوجوم مسئله سینده تورکیه-نین حاقین و عدالتین یانیندا اولماقدان اصلا واز کئچمه‌یه جگینی ایفاده ائدن جمهور باشقانی اردوغان بیلدیریب کی، گؤزونو و قلبینی بیزه چئویرمیش هر قارداشیمیزین یانیندا اولماغا داوام ائدجییک. دوغو آغ دنیزینده اؤلکه میزین و قیبریس‌داکی تورکلرین حقوق‌لارینی گؤرمزلیکدن گلنلره بویون اییمه‌دیک. آذربایجانین ایشغال آلتینداکی تورپاق‌لارینی آزاد ائتمه سینی ده دستکلییریک. خالقیمیزین گلجیینه و موستقیللیگینه اوزانان هر الی قیراجاغیق.
اردوغان "فاتح" آختاریش-کشفیات گمی‌سی‌نین گلن آیدان اعتبارا یئنی‌دن فعالیلرینه باشلایاجاغینی بیلدیریب. اردوغان دئییب: "الده ائتدیگیمیز معلومات‌لار یئنی کشفله باغلی خبرلر آلا بیله جگیمیزی گؤستریر. قارا دنیزده کشف ائدیلن طبیعی گاز خالقین گلجیی اوچون ایستیفاده ائدیله جک. بیر داها کشف ائدیلن طیبعی گازین خییرلی اولماسینی آرزولاییرام."
جمهور باشقانی اردوغان قلوبال و بولگه سل بوتون بالانس‌لارین چؤکدوگونو و تورکیه-نین یوکسلن اولدوز موضعینده اولدوغونو ایفاده ائدیب.
